KOMISIJOS SPRENDIMAS
2006 m. gegužės 22 d.
dėl Graikijos laivų registro riboto pripažinimo taikymo Maltos Respublikai
(pranešta dokumentu Nr. C(2006) 1990)
(autentiškas tik tekstas maltiečių kalba)
(tekstas svarbus EEE)
(2006/382/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. lapkričio 22 d. Tarybos direktyvą 94/57/EB dėl laivų apžiūros ir tikrinimo organizacijų ir atitinkamos jūrų administracijų veiklos bendrųjų taisyklių ir standartų (1), ypač į jos 4 straipsnio 3 dalį,
atsižvelgdama į 2004 m. rugsėjo 15 d. Maltos valdžios institucijų laišką, kuriame prašoma Graikijos laivų registro (toliau - „GLR“) ribotą pripažinimą taikyti Maltai pagal Direktyvos 94/57/EB 4 straipsnio 2 dalį,
kadangi:
(1)
Ribotas pripažinimas pagal Direktyvos 94/57/EB 4 straipsnio 3 dalį - tai pripažinimas, suteikiamas organizacijoms, vadinamoms klasifikacinėms bendrovėms, atitinkančioms visus priede išdėstytus kriterijus, išskyrus įtrauktuosius į priedo A skirsnio „Bendrosios nuostatos“ 2 ir 3 dalis, tačiau ribojamas laiko ir erdvės atžvilgiu, kad atitinkama organizacija įgytų daugiau patirties.
(2)
Komisijos sprendimu 2001/890/EB (2), Graikijos laivų registrui buvo suteiktas pripažinimas, kurio paprašė Graikija, remdamasi direktyvos 4 straipsnio 3 dalimi. Šis pripažinimas Komisijos sprendimu 2005/623/EB (3) buvo pratęstas trejiems metams nuo 2005 m. rugpjūčio 3 d., pratęsimas galioja tik Graikijai ir Kiprui.
(3)
Komisija kartu su Maltos jūrų valdymo institucijomis patikrino, ar GLR atitinka visus Direktyvos 94/57/EB priedo kriterijus, išskyrus tuos, kurie yra nurodyti to priedo A skirsnio „Bendrosios nuostatos“ 2 ir 3 pastraipose. Be to, GLR įsipareigojo toliau siekti, kad jos lygis pasiektų pripažintų organizacijų lygio vidurkį.
(4)
Šiame sprendime numatytos priemonės atitinka Sprendimo Nr. 94/57/EB 7 straipsniu įsteigto Jūrų saugumo ir teršimo iš laivų prevencijos komiteto (COSS) nuomonę,
PRIĖMĖ ŠĮ SPRENDIMĄ:
1 straipsnis
Graikijos laivų registro ribotas pripažinimas, suteiktas Sprendimu 2001/890/EB, taikomas Maltos Respublikai.
2 straipsnis
Šis sprendimas yra skirtas Maltos Respublikai.
Priimta Briuselyje, 2006 m. gegužės 22 d.